Elektronika BK
Elektronika BK (rus. Электроника БК arba rus. Бытовой Компьютер 'buitinis (naminis) kompiuteris') – namų kompiuterių serija, gaminta Tarybų Sąjungoje kompanijos "Elektronika". Šie kompiuteriai buvo panašios architektūros kaip PDP-11 iš JAV, juose naudoti K1801VM1 (rus. К1801ВМ1) procesorius, kurie buvo analogiški PDP-11 procesoriams LSI-11/03. Visi modeliai turėjo vieną laisvą Q-Bus lizdą ir lygiagrečią jungtį išoriniams įrenginiams. BK kompiuteriai buvo surenkami Pavlovo Posade (rus. Павловский Посад) (Rusija), Šiauliuose, taip pat Armėnijoje ir Kazanėje.